DA Den Europæiske Unions Tidende L 76/16

KOMMISSIONENS FORORDNING (EF) Nr. 276/2007

af 15. marts 2007

om ændring af forordning (EF) nr. 581/2004 om en løbende licitation for eksportrestitutioner for visse typer smør og (EF) nr. 582/2004 om en løbende licitation for eksportrestitutioner for skummetmælkspulver

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter (1), særlig artikel 31, stk. 3, litra b), samt artikel 31, stk. 14, og

ud fra følgende betragtninger:

(1) Ifølge artikel 1, stk. 1, i Kommissionens forordning (EF) nr. 581/2004 (2) og artikel 1, stk. 1, i Kommissionens forordning (EF) nr. 582/2004 (3) er visse destinationer udelukket fra eksportrestitutioner.

(2) Kommissionens forordning (EF) nr. 61/2007 af 25. januar 2007 om fastsættelse af eksportrestitutioner for mælk og mejeriprodukter (4) har udelukket Færøerne, Grønland, Helgoland, Liechtenstein, kommunerne Livigno og Campione d'Italia fra eksportrestitutioner fra den 26. januar 2007 ved at medtage dem i zone L 20 og L 40, der opregner de destinationer, der ikke er berettiget til eksportrestitutioner. Det er derfor nødvendigt at udelukke samme destinationer fra eksportrestitutioner fastsat ved licitation efter forordning (EF) nr. 581/2004 og (EF) nr. 582/2004.

(3) Forordning (EF) nr. 581/2004 og (EF) nr. 582/2004 bør ændres i overensstemmelse hermed.

(4) Foranstaltningerne i denne forordning er i overensstemmelse med udtalelse fra Forvaltningskomitéen for Mælk og Mejeriprodukter —

UDSTEDT FØLGENDE FORORDNING:

Artikel 1

Artikel 1, stk. 1, andet afsnit, i forordning (EF) nr. 581/2004 affattes således:

»De i første afsnit nævnte produkter er bestemt til eksport til alle destinationer undtagen Andorra, Ceuta og Melilla, Færøerne, Gibraltar, Grønland, Helgoland, Liechtenstein, kommunerne Livigno og Campione d'Italia, USA og Vatikanstaten.«

Artikel 2

Artikel 1, stk. 1, i forordning (EF) nr. 582/2004 affattes således:

»1. Der indledes en løbende licitation for at fastlægge eksportrestitutionen for skummetmælkspulver som omhandlet i afsnit 9 i bilag I til Kommissionens forordning (EØF) nr. 3846/87 (5) i sække af nettovægt 25 kg og derover og med 0,5 vægtprocent tilsatte ikke-mælkeprodukter og derunder henhørende under produktkode ex ex 04 02 10 19 90 00 til eksport til alle destinationer undtagen Andorra, Ceuta og Melilla, Færøerne, Gibraltar, Grønland, Helgoland, Liechtenstein, kommunerne Livigno og Campione d'Italia, USA og Vatikanstaten.

Artikel 3

Denne forordning træder i kraft dagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 15. marts 2007. På Kommissionens vegne Mariann FISCHER BOEL Medlem af Kommissionen

(1) EFT L 160 af 26.6.1999, s. 48. Senest ændret ved forordning (EF) nr. 1913/2005 (EUT L 307 af 25.11.2005, s. 2).

(2) EUT L 90 af 27.3.2004, s. 64. Senest ændret ved forordning (EF) nr. 128/2007 (EUT L 41 af 13.2.2007, s. 6).

(3) EUT L 90 af 27.3.2004, s. 67. Senest ændret ved forordning (EF) nr. 1919/2006 (EUT L 380 af 28.12.2006, s. 1).

(4) EUT L 19 af 26.1.2007, s. 8.

(5) EFT L 366 af 24.12.1987, s. 1.«